**สรุปแนวทางการดำเนินงาน**

**กรณีมีรายงานผลการตรวจทางห้องปฏิบัติการของกรมปศุสัตว์ยืนยันตรวจพบ เชื้ออหิวาต์แอฟริกาในสุกร ตามหนังสือกรมปศุสัตว์ ที่ กษ ๐๖๑๐.๐๕/ว๓๖๑๑ ลงวันที่ ๒๑ กุมภาพันธ์ ๒๕๖๕**

**โดย นายจำลอง วรศรี ผู้อำนวยการส่วนสุขภาพสัตว์ สำนักงานปศุสัตว์เขต ๗**

**๑. ระบบการรายงาน**

|  |  |  |  |  |
| --- | --- | --- | --- | --- |
| **ที่** | **กรณี** | **การรายงาน/วิธีการรายงาน** | **แบบรายงาน** | **เอกสารอ้างอิง** |
| ๑ | ไม่พบการป่วยตายผิดปกติหรือไม่มีการทำลายสุกรเพื่อลดความเสี่ยง ต่อโรค ASF | Zero report | google form ภายในเวลา ๑๖.๐๐ น. ของทุกวัน (นอกเหนือจากข้อ ๒) ตามลิ๊งค์https://docs.google.com/forms/d/e/1FAIpQLScbaSf9UrdkLOE5MBSXirtim1d1aVYadnXAN57pSiCKU9-TOg/viewform?usp=sf\_link | หนังสือกรมปศุสัตว์ ด่วนที่สุด ที่ กษ ๐๖๑๐.๐๕/ว๘๘๗ ลงวันที่ ๑๗ ม.ค. ๖๕ เรื่อง การรายงานสถานการณ์โรคอหิวาต์แอฟริกาในสุกรประจำวัน **ตามข้อ ๑** |
| ๒ | พบการป่วยตายผิดปกติหรือมีการทำลายสุกรเพื่อลดความเสี่ยง ต่อโรค ASF | รายงานเพียงครั้งเดียว เฉพาะวันที่พบการป่วยตายผิดปกติหรือมีการทำลายสุกร โดยให้นับยอดสะสมตั้งแต่วันที่ ๑๐ ม.ค. ๖๕ เป็นต้นไป | google form และ ระบบ E-Smart surveillance ภายในเวลา ๑๖.๐๐ น. ของทุกวัน (นอกเหนือจากข้อ ๑) ตามลิ๊งค์https://docs.google.com/forms/d/e/1FAIpQLSdq2CJ\_IfbH\_VHbhVe8G1dNIjc3XweOFt189Wt9dU2Bk7Ul1w/viewform?usp=sf\_link | หนังสือกรมปศุสัตว์ ด่วนที่สุด ที่ กษ ๐๖๑๐.๐๕/ว๘๘๗ ลงวันที่ ๑๗ ม.ค. ๖๕ เรื่อง การรายงานสถานการณ์โรคอหิวาต์แอฟริกาในสุกรประจำวัน **ตามข้อ ๒** |
| ๓ | มีผลการตรวจยืนยันโรค ASF (จากตัวอย่างที่ไม่ใช่จากสุกรมีชีวิต เช่น ตัวอย่างพื้นผิวในโรงฆ่าสุกร ตัวอย่างพื้นผิวในสถานที่จำหน่ายเนื้อสุกรหรือในเนื้อสุกร | ๑. กรณีพบเชื้อในโรงฆ่า ให้สอบสวนแหล่งที่มาของสุกรย้อนหลัง ๗ วัน นับจากวันเก็บตัวอย่าง๒. หากสุกรมาจากจังหวัดในเขตปศุสัตว์เดียวกันให้ปศุสัตว์จังหวัดทำหนังสือแจ้งปศุสัตว์จังหวัดต้นทางให้สอบสวนโรค ได้เลยโดยให้อ้างถึงเลขที่ตัวอย่างเดิมเมื่อปศุสัตว์จังหวัดต้นทางสอบสวนโรคเสร็จแล้วให้รายงานปศุสัตว์เขต , กรมปศุสัตว์ (สคบ.) และกลุ่มไลน์เฉพาะกิจ๓. หากสุกรมาจากจังหวัดในเขตปศุสัตว์อื่นๆ ให้ปศุสัตว์จังหวัดทำหนังสือแจ้งปศุสัตว์เขตให้แจ้งปศุสัตว์จังหวัดต้นทางให้สอบสวนโรค โดยให้อ้างถึงเลขที่ตัวอย่างเดิมเมื่อปศุสัตว์จังหวัดต้นทางสอบสวนโรคเสร็จแล้วให้รายงานปศุสัตว์เขตต้นทาง , กรมปศุสัตว์ (สคบ.), ปศุสัตว์เขตปลายทางและกลุ่มไลน์เฉพาะกิจของจังหวัดตนเอง |
| ๔ | มีผลการตรวจยืนยันโรค ASF ในสถานที่จำหน่ายเนื้อสุกร สถานที่จัดเก็บเนื้อสุกร หรือในเนื้อสุกร | ๑. สอบสวนแหล่งที่มา๒. หากสุกรมาจากจังหวัดในเขตปศุสัตว์เดียวกันให้ปศุสัตว์จังหวัดทำหนังสือแจ้งปศุสัตว์จังหวัดต้นทางให้สอบสวนโรค ได้เลยโดยให้อ้างถึงเลขที่ตัวอย่างเดิมเมื่อปศุสัตว์จังหวัดต้นทางสอบสวนโรคเสร็จแล้วให้รายงานปศุสัตว์เขต , กรมปศุสัตว์ (สคบ.) และกลุ่มไลน์เฉพาะกิจ๓. หากสุกรมาจากจังหวัดในเขตปศุสัตว์อื่นๆ ให้ปศุสัตว์จังหวัดทำหนังสือแจ้งปศุสัตว์เขตให้แจ้งปศุสัตว์จังหวัดต้นทางให้สอบสวนโรค โดยให้อ้างถึงเลขที่ตัวอย่างเดิมเมื่อปศุสัตว์จังหวัดต้นทางสอบสวนโรคเสร็จแล้วให้รายงานปศุสัตว์เขตต้นทาง , กรมปศุสัตว์ (สคบ.), ปศุสัตว์เขตปลายทางและกลุ่มไลน์เฉพาะกิจของจังหวัดตนเอง |

๒. การดำเนินงานกรณีพบผลการตรวจยืนยันทางห้องปฏิบัติการพบเชื้ออหิวาต์แอฟริกาในสุกรจาก

ห้องปฏิบัติการของกรมปศุสัตว์ ให้ดำเนินการ ดังนี้

 ๒.๑ สั่งกักสุกร ในฟาร์มทุกฟาร์ม ที่อยู่ในรัศมี ๕ กิโลเมตร รอบจุดเกิดโรค

 ๒.๒ หากจะเคลื่อนย้าย

 ๒.๒.๑ ฟาร์มสุกร ที่อยู่ในรัศมี ๑ กิโลเมตร จะต้องมีคะแนนประเมินความเสี่ยง ไม่น้อยกว่า ๘๐ คะแนน

 ๒.๒.๒ ฟาร์มสุกร ที่อยู่ในรัศมีมกกว่า ๑ กิโลเมตร จะต้องมีคะแนนประเมินความเสี่ยง ไม่น้อยกว่า ๖๐ คะแนน

 ๒.๒.๓ โดยผลการประเมินความเสี่ยง มีอายุ ๑ สัปดาห์

 ๒.๒.๔ พร้อมทั้งดำเนินการ ดังนี้

|  |  |  |  |
| --- | --- | --- | --- |
| **ที่** | **สถานประกอบการ/ตัวอย่าง** | **การดำเนินการ** | **เอกสารอ้างอิง** |
| ๑ | ฟาร์มสุกร |  |  |
| ๑.๑ | ฟาร์มรายย่อย (ไม่เกิน ๕๐ ตัว) – รายเล็ก (ไม่เกิน ๕๐๐ ตัว) | ๑. ทำลายสุกร ชดใช้ ไม่น้อยกว่า ๗๕ %๒. ทำลายสิ่งของ | ๑. พระราชบัญญัติ โรคระบาดสัตว์ พ.ศ. ๒๕๕๘ มาตรา ๑๓ (๔) ทําลายสัตว์ที่เป็นโรคระบาดหรือมีเหตุอันควรสงสัยว่าเป็นโรคระบาด หรือสัตว์หรือซากสัตว์ ที่เป็นพาหะของโรคระบาด๒. กฎกระทรวงกําหนดค่าชดใช้ราคาสัตว์ ที่ถูกทําลายอันเนื่องจากเป็นโรคระบาด หรือมีเหตุอันควรสงสัยว่าเป็นโรคระบาด หรือสัตว์หรือซากสัตว์ที่เป็นพาหะของโรคระบาดพ.ศ. ๒๕๖๐๓. ประกาศกรมปศุสัตว์เรื่อง กำหนดหลักเกณฑ์ และวิธีการทำลายสัตว์ที่เป็นโรคระบาด หรือมีเหตุอันควรสงสัยว่าเป็นโรคระบาด หรือสัตว์ หรือซากสัตว์ ที่เป็นพาหะของโรคระบาด พ.ศ. ๒๕๖๓ประกาศ ณ วันที่ ๓๐ เมษายน พ.ศ. ๒๕๖๓๔. ประกาศกรมปศุสัตว์ เรื่อง กําหนดหลักเกณฑ์ และวิธีการทําลายสิ่งของใด ๆ ที่มีเชื้อโรคระบาด หรือมีเหตุอันควรสงสัย ว่ามีเชื้อโรคระบาด พ.ศ. ๒๕๕๘ |
| ๑.๒ | ฟาร์มรายกลาง (ไม่เกิน ๕,๐๐๐ ตัว) – รายใหญ่ (๕,๐๐๐ ตัวขึ้นไป) | ๑. พิจารณาทำลายสุกรที่แสดงอาการป่วยหรือมีอาการตามนิยามเป็นลำดับแรก | ๑. ประกาศกรมปศุสัตว์ เรื่อง กำหนดจำนวน และลักษณะการป่วยหรือตายของสุกร หรือหมูป่า เพื่อการป้องกันและควบคุม โรคอหิวาต์แอฟริกาในสุกร พ.ศ. ๒๕๖๔ ลงวันที่ ๑๑ มกราคม ๒๕๖๔ |
| ๑.๒.๑ | สุกรหย่านม สุกรรุ่นและสุกรขุน | ๑. เก็บตัวอย่างเลือดหรือน้ำลายในสุกรที่แสดงอาการผิดปกติหรือมีอาการตามนิยาม ทุกโรงเรือนๆละ ๑๕ ตัว พร้อมทั้งเก็บตัวอย่างพื้นผิวโรงเรือน ใน ๓ บริเวณๆละ ๕ ตำแหน่งๆละ ๑ ตารางฟุต๒. หากผลตรวจเป็นบวก ในโรงเรือนใดให้เก็บตัวอย่างพื้นผิวซ้ำอีกครั้งในทุกคอกย่อยๆละ ๑๕ ตำแหน่งๆละ ๑ ตารางฟุต ในโรงเรือนนั้น หากคอกย่อยใดให้ผลบวกให้ทำลายเฉพาะสุกรในคอกย่อยนั้น |  |
| ๑.๒.๒ | สุกรพันธุ์ ที่เลี้ยงแบบกรงตับและมีระบบการให้อาหาร และน้ำแบบราง  | ๑. ให้เก็บตัวอย่างเลือด หรือน้ำลายทุกๆ ๑๐ ตัว เก็บตัวอย่าง ๕ ตัว ๒. หากพบผลการตรวจเป็นบวกให้ทำลายสุกรชุดนั้นทันที (ทั้ง ๑๐ ตัว) |  |
| ๒ | โรงฆ่าสุกร | ๑. ขอความร่วมมือผู้ประกอบการชะลอการนำสุกรเข้าฆ่า๒. ทำความสะอาด และทำลายเชื้อโรค (Big Cleaning)๓. เก็บตัวอย่างพื้นผิว (surface swab) จำนวน ๓ บริเวณ คือ พื้นที่คอกพักสุกร (๕ ตำแหน่ง) พื้นที่บริเวณการผลิต (เก็บตัวอย่างอย่างน้อย ๑๐ ตำแหน่ง) และพื้นที่ท่อระบายน้ำทิ้ง (๕ ตำแหน่ง) โดยใช้ผ้าก๊อช ปลอดเชื้อ (sterile gauze) จุ่มน้ำเกลือ (NSS) ให้ชุ่มแล้วป้ายบริเวณพื้นผิว ๑ แผ่น ๆ ละ ๑ ตารางฟุต กระจายให้ครอบคลุมแต่ละบริเวณ และรวมใส่ถุงแยกแต่ละบริเวณของโรงฆ่าสุกรนั้น ๆ จำนวน ๒ ครั้งในวันที่ ๐ และวันที่ ๑ หลังทำความสะอาดทำลายเชื้อโรค๔. ต้องให้ผลลบทั้งสองครั้ง จึงจะให้ฆ่าสุกรได้ตามปกติ๕. สอบสวนให้ทราบสาเหตุการพบเชื้อและสอบข้อมูลย้อนหลัง ๓๐ วัน ว่านำสุกรมาจากฟาร์มและสอบสวนฟาร์มที่เกี่ยวข้อง |  |
| ๓ | สถานที่จำหน่ายและสถานที่จัดเก็บเนื้อสุกร | ๑. ขอความร่วมมือผู้ประกอบการชะลอการขายซากสุกร๒. ทำความสะอาด และทำลายเชื้อโรค๓. เก็บตัวอย่างพื้นผิว (surface swab) ใน ๕ บริเวณ ๆ ละ ๕ ตำแหน่ง ๒ ครั้งในวันที่ ๐ และวันที่ ๑ ๔. ให้ผลการตรวจเป็นลบ ทั้งสองครั้ง จึงจะดำเนินการได้ตามปกติ ๕. ให้สอบสวนให้ทราบสาเหตุการพบเชื้อและสอบข้อมูลย้อนหลัง ๓๐ วัน ว่าซื้อซากสุกรมาจากที่แหล่งใดและตาม ไปสอบสวน |  |
| ๔ | จากตัวอย่างเนื้อสุกรในสถานที่จัดเก็บซากสุกรหรือสถานที่จำหน่ายเนื้อสุกร**ขนาดเล็ก** | ๑. ให้ทำลายซากสุกรรวมทั้งสิ่งของ และให้ชดใช้๒. สอบสวนให้ทราบสาเหตุและสอบข้อมูลย้อนหลัง ๓๐ วัน ถึงแหล่งที่มาของซากสุกรและตามไปสอบสวน  |  |
| ๕ | จากตัวอย่างเนื้อสุกรในสถานที่จัดเก็บซากสุกรหรือสถานที่จำหน่ายเนื้อสุกร**ขนาดใหญ่** | ๑. เก็บตัวอย่างเนื้อสุกรทุกชุดการผลิต ๆ ละ ๕ ตัวอย่างๆละ ๕๐ กรัม ๒. หากพบผลบวกในชุดการผลิตใดให้ทำลายเฉพาะในชุดการผลิตนั้นๆและจ่ายค่าชดใช้ราคาซากสัตว์ที่ถูกทำลาย๓. สอบสวนให้ทราบสาเหตุและสอบข้อมูลย้อนหลัง ๓๐ วัน ถึงแหล่งที่มาของซากสุกรและตามไปสอบสวน |  |

**๓. การประกาศเขตโรคระบาดหรือโรคระบาดชั่วคราว**

๓.๑ จะประกาศได้เฉพาะตัวอย่างจากสุกรมีชีวิตเท่านั้น

๓.๒ ถ้าท้องที่นั้นได้มีการประกาศเป็นเขตเฝ้าระวังโรคอหิวาต์แอฟริกาในสุกรไว้แล้ว ให้ปศุสัตว์จังหวัด เสนอผู้ว่าราชการจังหวัด ยกเลิกคำสั่งประกาศเขตเฝ้าระวังโรคอหิวาต์แอฟริกาในสุกรฉบับเดิม และเสนอผู้ว่าราชการจังหวัดประกาศเขตเฝ้าระวังโรคอหิวาต์แอฟริกาในสุกรในอำเภออื่นๆ และประกาศเขตโรคระบาดโรคอหิวาต์แอฟริกาในสุกรเฉพาะในพื้นที่อำเภอที่มีรายงานผลยืนยันโรคโรคอหิวาต์แอฟริกาในสุกร